open-index/open-wikipedia-markdown huggingface dataset:
Харэцкая воласць

**Харэцкая (Харэцкаўская) воласць** — тэрытарыяльна-адміністрацыйная адзінка ВКЛ у XIV — пач. XV ст. Цэнтр воласці — двор Камень-Харэцкі (цяпер в. Камена Лагойскага раёна).

Неаднакроць згадваецца крыніцамі з канца XIV ст. Верагодна, была адной з трох валасцей на якія дзялілася Лагойскае княства. Ахоплівала паўночна-ўсходні ўскраек сучаснага Лагойскага раёна, абапал верхняга і сярэдняга цячэння ракі Цны, і цягнулася далей у сучасныя Докшыцкі і Барысаўскі раёны, у вадазборы верхняй Бярэзіны. Амаль цалкам нададзена Вітаўтам літоўскаму магнату Манівіду, часткова Віленскаму капітулу. Пазней яшчэ мацней раздрабнілася на прыватныя маёнткі.

## Літаратура 
* Памяць: Гіст.-дакум. хроніка Лагойскага р-на. У 2 кнігах. Кн. 1-я. — Мінск, 2003.
* Насевіч В., Спірыдонаў М. «Русь» у складзе Вялікага княства Літоўскага ў XVI ст. // З глыбі вякоў. Наш край: Гістарычна-культуралагічны зборнік. Вып. 1. Мінск: Навука і тэхніка, 1996. С. 4-27.
* Носевич В. Традиционная белорусская деревня в европейской перспективе. — Минск: «Технология», 2004. 350 с.

Катэгорыя:Лагожскае княства
Катэгорыя:Гісторыя Лагойскага раёна
Катэгорыя:Староствы Вялікага Княства Літоўскага
Нятупа (прыток Свіслачы)

**Няту́па** () — рака ў Сакульскім павеце Польшчы і Бераставіцкім раёне Беларусі, левы прыток ракі Свіслач (басейн Нёмана).

Даўжыня 18 км (у Рэспубліцы Беларусь — 1,3 км). Пачынаецца ў Польшчы, каля вёскі Новая Грыбаўшчызна. За 2 км ад вёскі Дзіневічы Бераставіцкага раёна перасякае дзяржаўную граніцу, за 0,5 км ад гэтай вёскі ўпадае ў Свіслач. Рэчышча на тэрыторыі Беларусі каналізаванае.

## Літаратура 
* 

Катэгорыя:Прытокі Свіслачы (прыток Нёмана)
Катэгорыя:Рэкі Падляскага ваяводства
Катэгорыя:Сакульскі павет
Катэгорыя:Рэкі Бераставіцкага раёна
Уснарка

**Усна́рка** () — рака ў Сакульскім павеце Падляскага ваяводства Польшчы і Бераставіцкім раёне Гродзенскай вобласці Беларусі, левы прыток Свіслачы (басейн Нёмана).

Даўжыня ракі 12 км. Плошча вадазбору 86 км². Сярэдні нахіл воднай паверхні 3,4 м/км.

Пачынаецца ў Польшчы, каля вёскі Грыбаўшчызна. Перасякае дзяржаўную граніцу за 1,4 км на паўночны захад ад вёскі Русакі, цячэ па паўднёвых схілах Гродзенскага ўзвышша (даўжыня ў межах Беларусі — 7 км). Упадае ў Свіслач за 1,6 км на паўночны ўсход ад вёскі Ігнатавічы Бераставіцкага раёна. Пойма ў нізоўі забалочаная.

## Літаратура 
* 
* 

Катэгорыя:Прытокі Свіслачы (прыток Нёмана)
Катэгорыя:Рэкі Падляскага ваяводства
Катэгорыя:Сакульскі павет
Катэгорыя:Рэкі Бераставіцкага раёна
Галіна Казіміраўна Тычка

**Галіна Казіміраўна Тычка (Тычко)** (, в. Сташулі, Мёрскі раён, Віцебская вобласць) — беларускі літаратуразнавец і крытык.

## Біяграфія 
Скончыла філфак БДУ (1978), працавала настаўніцай у Шклоўскім раёне Магілёўскай вобласці. З 1979 — гід-перакладчык польскай мовы БМТМ «Спадарожнік» Мінскага абкама камсамола У 1982 паступіла ў завочную аспірантуру БДУ, абараніла кандыдацкую дысертацыю ў 1987.  У сакавіку 1986 – была залічана на працу ў штотыднёвік «Літаратура і мастацтва» на пасаду карэспандэнта. З 1993 года – член Саюза беларускіх пісьменнікаў па секцыі літаратурнай  крытыкі. З гэтага часу працавала рэдактарам аддзела крытыкі і літаратуразнаўства часопіса «Полымя». У 1995 года перайшла працаваць у БДПУ імя М. Танка на пасаду дацэнта кафедры беларускай літаратуры. Тут закончыла дактарантуру (1998—2001), і ў 2003 годзе атрымала навуковую ступень доктара філалагічных навук. З 2002 дацэнт, а потым прафесар  кафедры сацыялогіі журналістыкі факультэта журналістыкі БДУ. У студзені 2005 года атрымала навуковае званне прафесара. З 2006 года — загадчык кафедры беларускай філалогіі і сусветнай літаратуры БДУ культуры і мастацтваў.
 
Сфера навуковых інтарэсаў — кампаратывістычныя даследаванні працэсаў фармавання новай беларускай літаратуры, даследаванне сучаснага літаратурнага працэсу на Беларусі ў еўрапейскім кантэксце. Мае больш за 150 публікацый навуковага, навукова-папулярнага і метадычнага характару. Выхоўвае дачку. Захапленні — падарожжы, нацыянальная кухня, тэалогія.

## Найбольш значныя публікацыі 
# Тычко Г. К. Старадаўняя беларуская кухня. У сааўтарстве з Э. Зайкоўскім.—Мінск:Ураджай,--1995.—287 с.
# Творчасць Янкі Купалы і традыцыі духоўнай рэгіянальнасці ў польскай літаратуры ХІХ—пачатку ХХ стагоддзяў.—Мінск: Тэхнапрынт, 2001.—167 с.
# Беларуская літаратура другой паловы ХХ стагоддзя. Літаратура беларускага замежжа / Людзьмі звацца: Падручнік па беларускай мове для ІІІ класа гімназіі для польскіх школ з дадатковым вывучэнннем беларускай мовы.—Orthdruk, Беласток, 2003.—С.46—52, С. 110—117
# Гістарычная сімволіка шматэтнічнай Рэчы Паспалітай і яе інтэрпрэтацыя ў польскай і беларускай літаратурах ХІХ—пачатку ХХ ст.—Мовазнаўства. Літаратура. Культуралогія. Фалькларыстыка: ХІІІ Міжнародны з'езд славістаў (Любляна, 2003): Дакл. Бел. Дэлегацыі/ НАН Беларусі. Беларускі камітэт славістаў.—Мн.: Бел. навука, 2003.— С.400—416. 
# Postsowiecka literatura białoruska w europejskim dialogu międzynarodowym // Sinkova L; Tychko H. Literatury słowiańskie po roku 1989- Nowe zjawiska, tendencje, perspektywy. Tom I. Transformacja. Pod red. Haliny Janaszek-Ivaničkovej.—Warszawa. Dom wydowniczy ELIPSA; 2005.—S.171—179.
# Беларуская літаратура ХХ стагоддзя:біяграфіі пісьменнікаў, бібліяграфія, літаратураная крытыка. Мн., 2008. – 308 с. / У сааўтарстве з Д. Я. Бугаёвым, Н. Б. Рашэтнікавай, Л.Дз. Сіньковай.  200/100
# Правы чалавека і сродкі масавай інфармацыі: вуч.-метад. комплекс для студэнтаў Ін-та журналістыкі.—Мінск: БДУ, 2008. —91 с.'''

## Літаратура 
* Тычка Галіна Казіміраўна // Беларуская энцыклапедыя : у 18 т. / рэдкал. Г.П. Пашкоў [і інш.]. –  Мн., 1996. – Т. 16. – С. 84.

Катэгорыя:Літаратуразнаўцы Беларусі
Тэхнабанк

**Адкрытае акцыянернае таварыства «Тэхнабанк»** (ААТ «Тэхнабанк») — камерцыйны банк у Рэспубліцы Беларусь. Асноўныя акцыянеры — беларускія юрыдычныя і фізічныя асобы.

Катэгорыя:Банкі Беларусі
МТБанк

**Закрытае акцыянернае таварыства «Мінскі транзітны банк»** (ЗАТ «МТБанк») — камерцыйны банк у Рэспубліцы Беларусь. Упаўнаважаны банк Дзяржаўнага мытнага камітэта. Заснаваны ў 1994, першы банк з удзелам замежнага капіталу.

Буйнейшыя акцыянеры — «MTB Investments Holdings Limited» (супольнае прадпрыемства «Атлант-М» і «Horizon Capital», ЗША) — 98,97 % акцый, УП «Мінскінтэркапс» — 0,56 % і Мінскі гарадскі тэрытарыяльны фонд дзяржаўнай маёмасці — 0,438 %.

## Рэквізіты 
БІК 153001117, УНП 100394906, АКПА 14619370.

SWIFT: MTBK BY22. Тэлекс: 252157 MTB BY.

## Гісторыя 
14 сакавіка 1994 года зарэгістраваны пастановай Нацыянальнага банка Беларусі № 38 як ЗАТ "Супольны камерцыйны беларуска-латвійска-швейцарскі банк «Мінскі транзітны банк». Першы банк у Беларусі з удзелам замежнага капіталу.

У 1997 годзе ЗАТ «Мінскі транзітны банк» прыняты ў Асацыяцыю камерцыйных банкаў Рэспублікі Беларусь. Банкам асвоены новыя аперацыі для кліентаў, сярод якіх крэдытаванне прыватных асоб на спажывецкія патрэбы, набыццё і будаўніцтва жылля, а таксама прыём камунальных і мытных плацяжоў. Атрыманая ліцэнзія на працу з каштоўнымі паперамі.

У 2000 годзе ЗАТ «Мінскі транзітны банк» пашырыў лінейкі рознічных паслуг: наяўныя грашовыя сродкі выдаюцца па міжнародных пластыкавых картах VISA, Euro Card, Master Card; па пераводах фізічныя асобы могуць атрымаць наяўныя грашовыя сродкі без адкрыцця рахунку; у банку праводзяцца аперацыі па пераводах Western Union.

У 2001 годзе асноўным акцыянерам стаў холдынг «Атлант-М». У 2007 годзе да ліку акцыянераў далучылася амерыканская кампанія «Horizon Capital».

У 2003 годзе ўласны капітал ЗАТ «Мінскі транзітны банк» павялічаны да 10 млн еўра. Выпушчаны першыя карткі MasterCard. Банк паспяхова працуе з прадуктамі American Express Company: па аб’ёмах продажу дарожных чэкаў МТБанк займаў 2 месца ў Рэспубліцы Беларусь і 1 месца па тэмпах росту аб’ёмаў продажу.

У 2007 годзе ў склад акцыянераў увайшла холдынгавая кампанія амерыканскага інвестыцыйнага фонду Horizon Capital: уласны капітал банка павялічваецца да 43,8 млн USD, то-бок на 143,6 %. У рамках праграмы падтрымкі малых і сярэдніх прадпрыемстваў у Беларусі ЗАТ «Мінскі транзітны банк» і ЕБРР заключаюць крэдытныя пагадненні на суму 4, а затым 10 млн USD.

Банк абраны ў каардынацыйны савет лакальнай сеткі Глабальнага дагавора ААН у Рэспубліцы Беларусь.

У 2021 годзе ЗАТ «МТБанк» набыў 99,999 % акцый і далучыў да сябе ЗАТ «Ідэя Банк».

У 2022 годзе банк трапіў пад санкцыі Канады.

## Дзейнасць 
* Прадстаўленне поўнага комплексу паслуг карпаратыўным і прыватным кліентам.
* Упаўнаважаны банк Дзяржаўнага мытнага камітэту на права гарантаваць выплату мытных плацяжоў.
* Банк ажыццяўляе прафесійную і біржавую дзейнасць па каштоўных паперах. З’яўляецца ўпаўнаважаным дэпазітарыем, які выконвае функцыі па ўліку правоў на дзяржаўныя і карпаратыўныя каштоўныя паперы.

## Спасылкі 
* Афіцыйная старонка 

Катэгорыя:Банкі Беларусі
Франсабанк

**Адкрытае акцыянернае таварыства «Франсабанк»** (**ААТ «Франсабанк»**) — былы камерцыйны банк у Рэспубліцы Беларусь.

5 кастрычніка 1994 года як ААТ «Банк „Залаты талер“» зарэгістраваны ў Нацыянальным банку Рэспублікі Беларусь.

У 2008—2021 гадах пад назвай «Франсабанк» належаў ліванскім юрыдычным асобам, быў даччыным банкам найбуйнейшага ліванскага Fransabank S.A.L.

У канцы 2021 года 99,98 % акцыянернага капіталу набыў ЗАТ «Альфа-Банк».

З 4 мая 2022 года ў Адзіны дзяржаўны рэгістр юрыдычных асоб і індывідуальных прадпрымальнікаў унесены запіс пра спыненне дзейнасці ААТ «Франсабанк».

Катэгорыя:Былыя банкі Беларусі
Рашэнне (банк)

**Закрытае акцыянернае таварыства «Банк „Рашэнне“»** — камерцыйны банк у Рэспубліцы Беларусь.

## Гісторыя 
Банк быў створаны ў 1994 годзе і тады называўся **Інфабанк**.

У 2004 годзе Мінфін ЗША абвінаваціў Інфабанк ў «адмыванні грошай для рэжыму Садама Хусейна», заробленых у выніку здзелак, якія здзяйсняліся ў абыход праграмы ААН "Нафта ў абмен на харчаваньне" і з выкарыстаннем незаконных надбавак і завышаных кантрактаў. Інфабанк тады афіцыйна адверг усе абвінавачванні, аднак у лютым 2005 года змяніў назву на **Трастбанк**.

З 2001 года акцыянерам Інфабанку з доляй 35% з'яўляўся Лівійскі арабскі замежны банк, які выйшаў з складу уласнікаў беларускага банка ў 2008 годзе. Зараз канчатковым бенефіцыярам банка з'яўляецца зарэгістраваная ў ААЭ Alm Investments FZE. Ёю валодае Mohammed Ahmad Salem Alzaraim Alsuwaidi. У канцы 2014 года ЗША знялі санкцыі ў дачыненні да Трастбанка. Доўгі час лічылася, што буйная доля ў банку належыць групе беларускіх бізнесоцаў на чале з Віктарам Шаўцовым, які з'яўляецца старшынёй назіральнага савета Трастбанка.

У сакавіку 2016 года акцыянеры і бенефіцыярны ўласнік з ААЭ вырашылі зноў правесці рэбрэндынг і змяніць назву на Банк «Рашэнне».

## Паказчыкі 
Актывы банка на 1 чэрвеня 2016 года склалі 1,199 трлн. Нарматыўны капітал - 489 млрд. рублёў.

Катэгорыя:Банкі Беларусі
Банк ВТБ (Беларусь)

**Закрытае акцыянернае таварыства Банк ВТБ (Беларусь)** — камерцыйны банк у Рэспубліцы Беларусь. Уваходзіць у дзясятку буйнейшых банкаў краіны. Статутны фонд — 117,6 млн руб., нарматыўны капітал 502,8 млн руб. Асноўны пакет акцый належыць расійскаму .

Банк з’яўляецца членам Беларускай гандлёва-прамысловай палаты, Асацыяцыі беларускіх банкаў, ААТ «Беларуская валютна-фондавая біржа» і Беларускага саюза прадпрымальнікаў, а таксама ўпаўнаважаным агентам па размяшчэнні аблігацый Дзяржаўнага выйгрышнага валютнага займу Міністэрства фінансаў Рэспублікі Беларусь.

## Санкцыі 
Банк знаходзіцца пад санкцыямі ЗША (спіс спецыяльна прызначаных грамадзян і заблакіраваных асоб) (з лютага 2022 года), Канады (з красавіка 2023 года), Новай Зеландыі (са жніўня 2023 года).

Катэгорыя:Банкі Беларусі
Катэгорыя:Беларускія юрыдычныя асобы ў спісе спецыяльна прызначаных грамадзян і заблакіраваных асоб ЗША
Банк РРБ

**Закрытае акцыянернае таварыства «Банк росту і развіцця бізнесу»**, скарочанае найменне **ЗАТ «Банк РРБ»**, да 25.4.2024 года **ЗАТ «Банк РРБ»** — прыватны камерцыйны банк у Рэспубліцы Беларусь, створаны ў 1994 годзе. Статутны фонд — 22,6 млрд руб. Найбуйнейшыя акцыянеры: ТАА «Дыкрыс» (канчатковы бенефіцыярны ўласнік — В. А. Цыбулін), Еўрапейскі банк рэканструкцыі і развіцця, В. А. Цыбулін.

## Гісторыя 
Закрытае акцыянернае таварыства «Акцыянерны банк рэканверсіі і развіцця» было створана 22 лютага 1994 года як прыватны банк (рэгістрацыйны нумар 37 ад 22.02.1994). У 1995—1996 гадах акцыянеры ЗАТ «РРБ-Банк» і ЗАТ «Белмедбанк» дамовіліся аб аб’яднанні банкаў і 30 верасня 1996 года Нацыянальны банк Рэспублікі Беларусь зарэгістраваў змяненні ва ўстаноўчых дакументах ЗАТ «РРБ-Банк» у сувязі з далучэннем да яго ЗАТ «Белмедбанк».

У 2018 годзе Спецыяльная кваліфікацыйная камісія Нацыянальнага банка Рэспублікі Беларусь не ўхваліла знаходжанне асноўнага акцыянера РРБ-Банка Цыбуліна В. А. у складзе савета дырэктараў банка, прызнаўшы яго «не адпаведным патрабаванням да дзелавой рэпутацыі, якія прад’яўляюцца да пасады члена савета дырэктараў (назіральнага савета) банка». З 18 чэрвеня 2018 года старшынёй Савета дырэктараў банка стаў яго сын С. В. Цыбулін.

Паводле пастановы Праўлення Нацыянальнага банка Рэспублікі Беларусь ад 22 чэрвеня 2020 года № 203 праведзена дзяржаўная рэгістрацыя змяненняў і дапаўненняў, унесеных у Статут ЗАТ «РРБ-Банк» рашэннем агульнага сходу акцыянераў ад 15 мая 2020 года (пратакол № 2), у тым ліку змянення назвы банка (закрытае акцыянернае таварыства «Банк росту і развіцця бізнесу») і выдадзена ліцэнзія на ажыццяўленне банкаўскай дзейнасці. Адначасова са зменай назвы банка з’явіліся новыя слоган «На тваёй хуткасці» і лагатып, аформлены ў выглядзе працэнта, а да дамінантнага брэндавага чырвонага колеру дададзены кантрасныя чорны і белы.

## Прадукты і паслугі 
Банк прадстаўляе свае паслугі прыватным (крэдыты, уклады, выпуск і абслугоўванне банкаўскіх плацежных картак, нацыянальныя і міжнародныя грашовыя пераводы, аплата паслуг, дэпазітныя вочкі, страхаванне) і карпаратыўным кліентам (разлікова-касавае абслугоўванне, зарплатныя праекты, дыстанцыйнае абслугоўванне, Online-сэрвісы, карпаратыўныя карткі, эквайрынг, валютна-абменныя аперацыі, дэпазіты, каштоўныя паперы, крэдытаванне, факторынг, дакументаваныя аперацыі).

## Размяшчэнне 
Галаўны офіс банка размешчаны ў Мінску па адрасе вуліца Чырваназоркавая, 18.

Аддзяленні банка адкрыты ва ўсіх абласных цэнтрах, Бабруйску і Барысаве.

## Спасылкі 
* Афіцыйны сайт

Катэгорыя:Банкі Беларусі
Дэльта Банк

міні|Аддзяленне «Дэльта Банка» ў Мінску
**Закрытае акцыянернае таварыства «Дэ́льта Банк»** — колішні камерцыйны банк у Рэспубліцы Беларусь, заснаваны ў 2001 годзе пад назвай «Атам-Банк». У 2015 спыніў сваё існаванне праз фінансавыя праблемы галоўнага акцыянера — уладальніка ўкраінскага «Дэльта Банка» Мікалая Лагуна.

## Рэквізіты 
Месцазнаходжанне: Мінск, вул. Ціміразева, 72.

S.W.I.F.T. ATOM BY 2X.

Тэлекс 252 025 ATOM BY.

## Гісторыя 
Зарэгістраваны 25 студзеня 2001 года пад назвай ЗАТ «Атам-Банк» у СЭЗ «Мінск». У 2007 годзе кантрольны пакет акцый выкупіў уладальнік украінскага «Дэльта Банка» Мікалай Лагун. 29 жніўня 2007 «Атам-Банк» перайменаваны ў «Дэльта Банк». Дзякуючы ўкраінскаму капіталу банк атрымаў ліцэнзію Нацыянальнага банка на ажыццяўленне банкаўскай дзейнасці.

У канцы 2014 года ў ЗАТ з’явіліся праблемы з ліквіднасцю. 12 сакавіка 2015 года  Нацыянальны банк Рэспублікі Беларусь увёў на ЗАТ «Дэльта Банк» часовую адміністрацыю ў сувязі з нездавальняючымі паказчыкамі бягучай дзейнасці, прыпыніўшы паўнамоцтвы праўлення банка. Сваю ролю адыгралі і падзеі, якія разгортваліся вакол украінскага «Дэльта Банка» (ён быў прызнаны неплацежаздольным, прычым яго праблемы пачаліся яшчэ вясной 2014 года). 18 сакавіка ліцэнзія на вядзенне банкаўскай дзейнасці была адклікана, вяртанне банкаўскіх укладаў (дэпазітаў) ускладзена на Агенцтва гарантаванай кампенсацыі банкаўскіх укладаў.

21 жніўня 2015 года Вярхоўны суд Беларусі прызнаў банк банкрутам.

## Крыніцы 
## Спасылкі 
* Афіцыйная старонка 

Катэгорыя:Былыя банкі Беларусі
Катэгорыя:Кампаніі, скасаваныя ў 2015 годзе
Алан Аляксандр Мілн

**Алан Аляксандр Мілн** () (, Лондан, Вялікабрытанія — , Хартфілд, , Вялікабрытанія) — англійскі пісьменнік, аўтар аповесцяў пра плюшавага мядзведзіка — Віня-Пыха.

## Біяграфічныя звесткі 
Скончыў прыватную школу, затым Кембрыджскі ўніверсітэт (1903). Удзельнік Першай сусветнай вайны.

Шмат гадоў быў супрацоўнікам англійскага гумарыстычнага часопіса «Панч». Аўтар камедый, у т.л. «Містэр Пім праходзіць міма» (1919), дэтэкгыўнага рамана «Тайна чырвонага дома» (1922).

Вядомасць прынеслі зборнікі вершаў і кнігі для дзяцей «Віня-Пых» (1926) і «Пыхаў закуток» (1928) пра лялечных звяркоў Віня-Пыха, Парсючка, Кенгу і Ру. Складаць гісторыі пра Віня-Пыха Алан Аляксандр Мілн пачаў для свайго сына Крыстафера Робіна (бел. Крыштусь Родзька; 1920—1996), які стаў адной з галоўных дзейных асобаў у гэтай надзвычай папулярнай кнізе, і якога гэтая папулярнасць пераследавала да самае смерці, за што ён проста ненавідзеў бацьку.

Да выхаду ў свет кніг пра Віня-Пыха А. А. Мілн ужо быў даволі вядомым драматургам, аднак поспех Віня-Пыха набыў такія маштабы, што іншыя творы Мілна цяпер практычна невядомыя. Усяго ж з-пад яго пяра выйшла каля дзевяноста кніг і п’ес. Ён таксама аўтар кнігі ўспамінаў «Зараз ужо вельмі позна» (1939) і інш.

У кастрычніку 1952 года А. А. Мілн перажыў інсульт, перанёс аперацыю на мозгу і застаўся інвалідам да канца жыцця.

## Беларускія пераклады 
* Віня-Пых / Пераклад В. Воранава. — Познань, 2007. — 128 с.

## Літаратура 
* 

## Спасылкі 
* prajdzisvet.org

Катэгорыя:Пісьменнікі Вялікабрытаніі
Катэгорыя:Англамоўныя пісьменнікі
Катэгорыя:Аўтары дэтэктыўнай прозы
Катэгорыя:Дзіцячыя пісьменнікі паводле алфавіта
Катэгорыя:Дзіцячыя пісьменнікі Вялікабрытаніі
Катэгорыя:Казачнікі
Катэгорыя:Удзельнікі Першай сусветнай вайны (Вялікабрытанія)
Іосіф Рыгоравіч Лангбард

**Іосіф Рыгоравіч Лангбард** (, Бельск, Гродзенскай губерні, цяпер Бельск Падляскі, Польшча, — , ) — беларускі савецкі архітэктар, педагог. Заслужаны дзеяч мастацтваў і архітэктуры БССР (1934). Доктар архітэктуры (1939), прафесар (1939).

Адзін з выдатных архітэктараў Еўропы ХХ стагоддзя, чыя мастацкая спадчына аказвае значны ўплыў на развіццё сучаснай архітэктуры. Яго архітэктурныя шэдэўры ў вялізнай ступені паўплывалі на фарміраванне аблічча Мінска і з’яўляюцца жамчужынамі беларускага дойлідства.

## Біяграфія 
Скончыў Адэскае мастацкае вучылішча ў 1906 годзе. У 1907—1914 гадах вучыўся на архітэктурным факультэце Вышэйшага мастацкага вучылішча пры Імператарскай Акадэміі мастацтваў. Сярод настаўнікаў Лангбарда быў знакаміты рускі архітэктар Аляксандр Памяранцаў, які спраектаваў будынак ГУМа ў Маскве. Менавіта пад яго кіраўніцтвам Лангбард у 1914 годзе абараніў дыпломны праект «Будынак Дзяржаўнага савета Расійскай імперыі».

У час Першай сусветнай вайны Лангбард працаваў на фронце ў якасці начальніка інжынернага атрада. Пад яго кіраўніцтвам тым часам былі пабудаваны земская ўправа ў Кастраме, сельскагаспадарчы музей і тэатр мініяцюр у Петраградзе. Па заканчэнні вайны быў выканаўцам прац будаўнічай канторы пры аддзеле аховы здароўя ў Петраградзе.

У 1923 годзе архітэктурны праект Лангбарда, у колькасці сарака сямі прац іншых аўтараў, удзельнічаў у конкурсе праектаў Палаца працы ў Маскве — галоўнага грамадскага будынка СССР. У 1929 годзе выйграў усесаюзны конкурс на лепшы праект Дома ўрада Беларускай ССР.

У 1935—1950 гадах выкладаў у Акадэміі мастацтваў у Ленінградзе, з 1939 года прафесар.

Член Саюза архітэктараў СССР з 1951 года.

## Пабудовы 
]]
[thumb|злева|[Дом урада БССР і помнік У. І. Леніну]]
]]
]]
Асноўныя працы: Дом урада БССР і помнік У. І. Леніну (1929—1934), Акруговы Дом афіцэраў (1934—1939), Дзяржаўны тэатр оперы і балета БССР (1934—1937), галоўны корпус АН БССР (1939) у Мінску, Дом Саветаў у Магілёве (1937—1939), будынак ЦК КП Украіны ў Кіеве (1939), помнікі У. І. Леніну ў Кіеве, Сімферопалі (1935—1936), М. Ф. Харытонаву ў Васкрасенску (1947) — усё са скульптарам М. Г. Манізерам.

Адзін з аўтараў схемы генплана паваеннага Гомеля і эскіза планіроўкі Мінска (1944).

## Узнагароды 
Узнагароджаны ордэнам «Знак Пашаны».

## Памяць 
* Імя Іосіфа Лангбарда нададзена вуліцы ў Мінску. 
* Імем Іосіфа Лангбарда названы прыпыначны пункт пры адпаведнай вуліцы ў Мінску.

## Літаратура 
* 
* А. А. Воинов. И. Г. Лангбард. — Мн., 1976
* 
* 

## Спасылкі 
Катэгорыя:Педагогі Беларусі
Катэгорыя:Архітэктары Беларусі
Катэгорыя:Архітэктары Магілёва
Катэгорыя:Архітэктары Мінска
ІнтэрПэйБанк

**Закрытае акцыянернае таварыства «ІнтэрПэйБанк»** — былы камерцыйны банк у Рэспубліцы Беларусь. Статутны фонд — 150 млрд. руб. (2013). Асноўнымі акцыянерамі з’яўляліся ААТ «Альянс Іпатэка» (Расійская Федэрацыя) — 79,1% акцый, ЗАТ «СтарБанк» (Расійская Федэрацыя) — 19,72% акцый, ЗТАА «СЭНТЭКIНВЕСТ» (Рэспубліка Беларусь) — 1,18% акцый.

## Рэквізіты 
Найменне банка:
*  (скарочана *ЗАТ «ІнтэрПэйБанк»*)
*  (скарочана *ЗАО «ИнтерПэйБанк»*)
*  (скарочана *JSC «InterPayBank»*)

МФА 153001273, УНП 807000030, АКПА 37560001.

S.W.I.F.T.: IPBKBY2X

Тэлекс: 252100 IPBK BY.

Ліцэнзія на правядзенне банкаўскай дзейнасці №19 выдадзеная 29 снежня 2008 года Нацыянальным банкам РБ.

## Дзейнасць 
З’яўляўся членам:
* Асацыяцыі беларускіх банкаў;
* паўнапраўным членам Банкаўскай асацыяцыі краін Цэнтральнай і Усходняй Еўропы ();
* Міжнароднай аплатнай сістэмы Visa International;
* Супольнасці сусветных міжбанкаўскіх фінансавых тэлекамунікацый;
* Адкрытага акцыянернага таварыства «Беларуская валютна-фондавая біржа»;
* Сістэмы «Разлік» — аўтаматызаванай інфармацыйнай сістэмы адзінай разліковай і інфармацыйнай прасторы (АІС АРІП).

8 мая 2015 года Нацыянальны банк Беларусі адклікаў ліцэнзію на ажыццяўленне банкаўскай дзейнасці ў ЗАТ «ІнтэрПэйБанк».

## Гісторыя 
Банк паўстаў у верасні 2001 года ў свабоднай эканамічнай зоне «Мінск» пад назвай «Паўночны Інвестыцыйны Банк».

13 лютага 2007 года асноўным акцыянерам стаў Vicpart Holding SA (Швейцарыя), у сувязі з чым адбылася змена назвы банка на ЗАТ «Крэдэксбанк», а таксама быў праведзены рэбрэндынг і змена стратэгічнай праграмы развіцця.

22 студзеня 2013 года адбылася змена назвы банка на ЗАТ «ІнтэрПэйБанк» у сувязі з адмовай асноўнага акцыянера Vicpart Holding SA ад працягу дзейнасці на тэрыторыі Рэспублікі Беларусь.

### Ліквідацыя 
8 мая 2015 года была скасавана банкаўская ліцэнзія. Пазачарговым агульным сходам акцыянераў ЗАТ «ІнтэрПэйБанк» ад 27 мая 2015 прынята рашэнне аб яго ліквідацыі. Пастановай Праўлення НБ РБ ад 29 мая 2015 банку прадастаўлена згода на ліквідацыю.

## Спасылкі 
* Афіцыйная старонка  

Катэгорыя:Былыя банкі Беларусі
Катэгорыя:Кампаніі, скасаваныя ў 2015 годзе
СтатусБанк

**Адкрытае акцыянернае таварыства «СтатусБанк»** — камерцыйны банк у Рэспубліцы Беларусь. Асноўным напрамкам дзейнасці Банка з’яўляецца крэдытаванне фізічных асоб (наяўныя грошы і крэдытаванне на набыццё тавараў працяглага карыстання), валютна-абменныя аперацыі, крэдытаванне і разлікова-касавае абслугоўванне юрыдычных асоб і індывідуальных прадпрымальнікаў.

Філіяльная сетка банка, акрамя двух цэнтральных офісаў, уключае ў сябе 19 ЦБП.

## Гісторыя 
Заснаваны ў 2002 годзе пад назвай **ААТ «Міжнародны рэзервовы банк»**. 100 % статутнага капіталу належалі чатыром еўрапейскім кампаніям, асноўны акцыянер — польска-украінская група «Догмат».

У 2012 годзе новы акцыянер у асобе ТАА «Еўрагандаль» набыў кантрольны пакет (99,5168 %), у выніку ў 2013 годзе былы Міжнародны рэзервовы банк перайменаваны ў **Еўрагандальінвестбанк**.

У маі 2017 года ў выніку чарговага рэбрэндынгу банк зноў змяніў назву, стаўшы СтатусБанкам.

З красавіка 2023 года банк знаходзіцца пад санкцыямі Канады.

Катэгорыя:Банкі Беларусі
Магістратура (Старажытны Рым)

**Магістрату́ра** (ад  — службоўца, чыноўнік, начальнік) — агульная назва дзяржаўных пасад у Старажытным Рыме. Узнікненне магістратаў адносіцца да перыяду ўсталявання Рымскай рэспублікі (канец VI стагоддзя да н.э.). Магістратура здзяйснялася бясплатна, была кароткатэрміновай (як правіла, 1 год) і калегіяльнай, то бок выконваліся двума людзьмі (за выключэннем пасады дыктатара). 
Чалавек, што замяшчала магістра, звалася магістра́там.

Першы вышэйшы магістрат быў створаны прыблізна ў 450 да н.э., калі пасля адмены царскай улады на чале Рымскай рэспублікі ўсталі два вышэйшыя магістраты — консулы з ліку патрыцыяў. Спачатку ўсе магістраты, акрамя народных трыбунаў, замяшчаліся патрыцыямі, але да пачатку III стагоддзя да н.э. сталі даступнымі і плебеям.

Усе магістраты мелі права выдаваць указы па коле сваіх абавязкаў і накладаць штрафы; вышэйшыя магістраты, акрамя цэнзараў, валодалі вярхоўнай уладай (imperium). Іх вонкавай адметнасцю была світа з ліктараў (лат. lictor) з фасцыямі. Згодна з законам Віллія (180 да н.э.) быў усталяваны парадак і паслядоўнасць праходжання магістратаў (гл. cursus honorum).

У эпоху Імперыі выбарныя пасады страцілі палітычная значэнне, але захаваліся як перадумова для заняцця новых, буйных пасад.
## Асноўныя рысы магістратуры 
* *Выбарнасць.* Магістраў абіралі на Народных зборах з ліку асоб ад 27 гадоў і старэй (у залежнасці ад пасады). Да нявыбарных, прызначаемых магістраў належалі дыктатар і начальнік кіноты. Пры кіраванні Сулы ўзрастае векавы цэнз: для квестараў - ад 30 гадоў, для прэтораў - ад 40 гадоў, для консула - ад 42 гадоў.

* *Калегіяльнасць.* На кожную пасаду акрамя дыктатара і начальніка кіноты абіралася па некалькі асоб. Яны працавалі асобна, але пры вырашэнні важны пытанняў узгаднялі між сабой рашэнне. Магістрат мог пазбавіць рашэнне свайго калегі ад юрыдычнай сілы, наклаўшы на яго veto.

* *Нядоўгачаснасць перабывання на пасадзе.* Магістратаў абіралі тэрмінам на 1 год, акрамя цэнзараў, якіх абіралі на 5 гадоў.

* *Адказнасць перад народам.* магістраты неслі адказнасць за сваю дзейнасць перад зборам, на якіх іх абралі.

* *Бясплатнасць.* магістраты не атрымлівалі ўзнагароды за сваю працу, бо іхняя дзейнасць была ганаровым абавязкам і было ганебна браць грошы за службу Бацькаўшчыне.

## магістраты 
Вылучаліся магістраты:
* ардынарныя (выбарныя)
** вышэйшыя
*** консулы
*** прэторы
*** цэнзары
** ніжэйшыя
*** народныя трыбуны
*** эдзіл
*** квестары
* экстраардынарныя (што прызначаюцца)
** вышэйшыя
*** дыктатар
*** начальнік кінноты
*** інтэррэкс
Нео Банк Азiя

**Закрытае акцыянернае таварыства «Нео́ Банк Азія»** — камерцыйны банк у Рэспубліцы Беларусь.

Статутны фонд — 24,747 млн Br (2022). 99,93 % акцый належаць таварыству з абмежаванай адказнасцю «SNRG Capital Eurasia» (Казахстан).

19 чэрвеня 2024 года банк змяніў назву з ЗАТ «БТА Банк» на ЗАТ «Нео Банк Азія».

## Крыніцы 
## Спасылкі 
* 

Катэгорыя:Банкі Беларусі
БСБ Банк

цы ў Мінску]]
**Закрытае акцыянернае таварыства «Беларуска–Швейцарскi Банк „БСБ Банк“»** — камерцыйны банк у Рэспубліцы Беларусь. 100% статутнага фонду належыць швейцарскім кампаніям: «Swiss Investment Century», «Profinvest Professional and Financial Investment».

Катэгорыя:Банкі Беларусі
Ванда Скуратовіч

**Ванда Скуратовіч** (у дзявоцтве **Анішкевіч**; 25 мая 1925 — ) — беларуская каталіцкая грамадска-рэлігійная дзяячка.

## Біяграфія 
Падчас Другой Сусветнай вайны была партызанкай у атрадзе П. Машэрава, а таксама ўратавала ад знішчэння яўрэйскую сям’ю, за што пазней атрымала ганаровы тытул Праведніцы Народаў Свету. Прымала актыўны ўдзел у кампаніі за вяртанне каталікам Кальварыйскага касцёла ў Мінску, якая завяршылася поспехам у 1980.

Катэгорыя:Постаці беларускага каталіцтва
Альфа-Банк Фінанс

«**А́льфа-Банк Фіна́нс**» — былы беларускі камерцыйны банк, створаны ў 2003 годзе пад назвай «Белрасбанк». У 2013 годзе ўвайшоў у склад «Альфа-Банка», уладальнікам якога з’яўляецца «Альфа Групп» (Масква, Расія) — 98,3 % акцый.

## Гісторыя 
Заснаваны ў 2003 годзе пад назвай «Белросбанк». Асноўным акцыянерам з’яўлялася расійскае ААТ АКБ «Росбанк» (99,99 %).

У снежні 2012 года кантрольны пакет акцый быў прададзены расійскай банкаўскай групе «Альфа-Банк».

14 чэрвеня 2013 года пастановай Нацыянальнага банка Беларусі «Альфа-Банк Фінанс» рэарганізаваны ў філіял ЗАТ «Альфа-Банк».

## Спасылкі 
* Афіцыйны сайт

Катэгорыя:Былыя банкі Беларусі
Катэгорыя:З’явіліся ў 2003 годзе
Катэгорыя:Зніклі ў 2013 годзе
Альфа-Банк

**Закрытае акцыянернае таварыства «Альфа-Банк»** — камерцыйны банк у Рэспубліцы Беларусь.

Універсальны банк, які аказвае паслугі юрыдычным асобам з арыентацыяй на буйны карпаратыўны сектар і гандлёвае фінансаванне, актыўна працуе на рынку каштоўных папер і ў якасці інвестыцыйнага банка. У рознічным сегменце банк развівае карткавы бізнес з выкарыстаннем пластыкавых картак сістэм Visa, MasterCard і Белкарт, ажыццяўляе спажывецкае крэдытаванне, прыцягвае ўклады насельніцтва, працуе з грашовымі пераводами.

## Акцыянеры 
Зараз кансорцыуму «Альфа-Груп» належыць больш за 98% акцый ЗАТ «Альфа-Банк».

## Гісторыя 
ЗАТ «Альфа-Банк» (Беларусь) створана ў 1999 годзе (да лістапада 2008 года — **ЗАТ «Банк міжнароднага гандлю і інвестыцый»** (ЗАТ «Міжгандальбанк»)). У ліпені 2008 года Кансорцыум «Альфа-Груп» набыў больш за 88 % дадзенага банка.

18 снежня 2012 года Кансорцыум «Альфа-Груп» завяршыў здзелку па набыцці акцый **ЗАТ "АКБ «Белросбанк»**, які працаваў на беларускім банкаўскім рынку з 2003 года, быў даччыным банкам ААТ АКБ «Росбанк» (Масква) (99,99 % акцый). Нацыянальным банкам Рэспублікі Беларусь 6 сакавіка 2013 зарэгістраваныя змены ў Статуце ЗАТ «АКБ „Белросбанк“, звязаныя са змяненнем назвы на ЗАТ „Альфа-Банк Фінанс“.

21 чэрвеня 2018 года акцыянеры ЗАТ „Альфа-Банк“ завяршылі здзелку па куплі 100 % акцый у статутным фондзе **ААТ „Нябанкаўская крэдытна-фінансавая арганізацыя“ Хоўм Крэдыт»** у міжнароднай групы Home Credit.

У снежні 2021 г. Альфа-Банк набыў 99,98 % акцый **ААТ «Франсабанк»**.

## Санкцыі 
У лістападзе 2022 года банк быў даданы ў санкцыйны спіс Канады. З кастрычніка 2024 года банк знаходзіцца пад санкцыямі Вялікабрытаніі.

23 кастрычніка 2025 года быў уключаны ў Чорны спіс Еўрасаюза.

## Крыніцы 
Катэгорыя:Банкі Беларусі
Банк Дабрабыт

49, памяшканне 1]]
**Адкрытае акцыянернае таварыства «Банк Дабрабыт»** (раней: *Адкрытае акцыянернае таварыства «Банк Масква-Мінск»*) — камерцыйны банк у Рэспубліцы Беларусь. Універсальны банк, з выяўленай спецыялізацыяй на рознічным крэдытаванні. Мае разгалінаваную рэгіянальную сетку, якая складаецца з галаўнога офіса, 5 рэгіянальных дырэкцыяў, 72 ЦБП і аперацыйных касаў, і прысутнічае ў шмат якіх гарадах Беларусі.

## Акцыянеры 
* Нацыянальны банк Рэспублікі Беларусь — 99,75 % акцый
* ААТ «Парытэтбанк» — 0,25 % акцый

## Гісторыя 
Доўгія гады з’яўляўся даччыным банкам Банка Масквы. Працаваў на беларускім рынку з 2000 года ў якасці замежнага банка са 100 % замежным капіталам УП «Замежны банк „Масква-Мінск“» (на той момант Банк Масквы належаў ураду г. Масквы, Расія).

У кастрычніку 2007 года быў ператвораны ў ААТ «Банк Масква-Мінск». З 2014 года ўласнікам банка з’яўляецца Нацыянальны банк Беларусі.

У 2019 годзе перайменаваны ў Банк Дабрабыт. Пасля рэбрэндынгу банк стаў беларускамоўным як у назве, так і ў вялікай колькасці спраў.

У верасні 2020 года да дваццацігадовага юбілею з дня заснавання каля галаўнога офіса банка ў Мінску на вуліцы Камуністычнай з’явілася скульптура «Манета». Яна зроблена з бронзы, вышыня — 3 метра, вага — каля 2 тон.

## Санкцыі 
17 лютага 2022 года банк быў унесены ў Чорны спіс Еўрасаюза. Санкцыі Еўрапейскага Саюза прадугледжваюць абмежаванні на пазыкі на рынках ЕС і даступнасць крэдытаў з тэрмінам пагашэння ў больш чым 90 дзён ад еўрапейскіх контрагентаў. 24 лютага 2022 года банк Дабрабыт быў унесены ў спіс спецыяльна прызначаных грамадзян і заблакіраваных асоб ЗША, а ў сакавіку 2022 года – адключаны ад SWIFT. З таго ж года банк знаходзіцца пад санкцыямі Вялікабрытаніі, Канады, Швейцарыі, Японіі, Украіны.

У ліпені 2023 года Новая Зеландыя таксама далучылася да санкцый супраць Банка Дабрабыт.

Катэгорыя:Банкі Беларусі
Катэгорыя:Беларускія юрыдычныя асобы ў Чорным спісе ЕС
Катэгорыя:Беларускія юрыдычныя асобы ў спісе спецыяльна прызначаных грамадзян і заблакіраваных асоб ЗША
Хоўм Крэдыт

**Адкрытае акцыянернае таварыства «Нябанкаўская крэдытна-фінансавая арганізацыя „Хоум Крэдыт“»** — былая юрыдычная асоба, якая мала права ажыццяўляць асобныя банкаўскія аперацыі і віды дзейнасці, прадугледжаныя Банкаўскім кодэксам Беларусі. НКФА таксама з’яўлялася элементам банкаўскай сістэмы краіны, як і банк, толькі з іншымі ліцэнзійнымі паўнамоцтвамі на ажыццяўленне аперацый (вузейшымі, чым у банка). Склад банкаўскіх аперацый, якія магла ажыццяўляць НКФА, вызначаўся Нацбанкам.

## Гісторыя 
Арганізацыя была заснавана ў 2002 годзе пад назвай ААТ **«Лорабанк»**.

У снежні 2006 года «Лорабанк» набыла міжнародная група Home Credit, якая з’яўляецца членам вядучай міжнароднай фінансавай групы кампаній PPF, заснаванай у 1991 годзе. Група PPF працуе на рынку фінансавых паслуг (банкаўская розніца, страхаванне, спажывецкае крэдытаванне), рынку кіравання актывамі і нерухомасці.

У пачатку 2016 года ўласнік ААТ **«Хоум Крэдыт Банк»** прыняў рашэнне аб яго пераўтварэнні ў нябанкаўскую фінансавую арганізацыю. Такое рашэнне звязана з «змяненнем мадэлі бізнесу і актыўным развіццём каналаў дыстанцыйнага абслугоўвання кліентаў» і прынята «ў мэтах аптымізацыі выдаткаў на вядзенне бізнесу».

З чэрвеня 2018 года 100 % акцый арганізацыі належаць ЗАТ «Альфа-Банк».

28 верасня 2018 г. праведзены запіс аб спыненні дзейнасці «НКФА „Хоум Крэдыт“» у Адзіным дзяржаўным рэестры юрыдычных асоб і індывідуальных прадпрымальнікаў.

Катэгорыя:Былыя банкі Беларусі
Цэптар Банк

**Закрытае акцыянернае таварыства «Цэптар Банк»** — камерцыйны банк у Рэспубліцы Беларусь. Статутны фонд 36 млрд беларускіх рублёў (2010). Асноўны акцыянер — АТ «Хоўм Арт энд Сейлс Сэрвіс АГ» (Швейцарыя) (99 %).

## Гісторыя 
У 1994 годзе ў Беларусі зарэгістравана першая бізнес-структура групы Zepter — кампанія «Цэптэр Інтэрнацыяналь».

13 лістапада 2008 года Нацыянальным банкам Рэспублікі Беларусь зарэгістравана закрытае акцыянернае таварыства «Цэптэр Банк».

10 лютага 2009 года ў Мінску створана першая каса банка. Праз некалькі тыдняў Цэптэр Банк пачаў фінансаванне бізнесу, выдаў першы крэдыт індывідуальнаму прадпрымальніку.

29 красавіка 2009 года Цэптэр Банк выдаў першы крэдыт на будаўніцтва жылля.

У лістападзе 2011 года Цэптэр Банк адкрыў магчымасць укладаў — першы ўклад называўся «Новыя гарызонты».

У снежні 2011 года Цэптэр банка эмітаваў першыя банкаўскія плацежныя карткі ў рамках зарплатнага праекта для арганізацый-партнёраў.

Станам на 2023 года, Цэптэр Банк — шматпрофільная фінансавая ўстанова, арыентаваная на сэрвіс для юрыдычных асоб, індывідуальных прадпрымальнікаў і прыватных кліентаў.

## Крыніцы 
Катэгорыя:Банкі Беларусі
Банк гандлёвы капітал

**Закрытае акцыянернае таварыства «Банк гандлёвы капітал» (ЗАТ «ГК Банк»)** — камерцыйны банк у Рэспубліцы Беларусь. Акцыянеры: Банк Тэджарат (Іран) (97,6 %) і СП «Лада ОМС — Холдинг» ЗАТ (Беларусь). Статутны фонд 29 млрд руб. (2010).

## Гл. таксама 
* Банкаўская сістэма Беларусі

Катэгорыя:Банкі Беларусі
Еўрабанк

**Закрытае акцыянернае таварыства «Еўрабанк»** — былы камерцыйны банк у Рэспубліцы Беларусь, які існаваў у 2009—2015 гадах.

Банк спецыялізаваўся на прадастаўленні разлікова-касавага абслугоўвання прадпрымальнікам і юрыдычным асобам, абмене валют. Не ўваходзіў у склад банкаўскага холдынгу альбо банкаўскай групы.

## Акцыянеры 
* Акцыянернае таварыства «Euroset Holding S.A.» (Швейцарыя) — 99,9995 %

## Рэквізіты 
МФА 153001888, УНП 807000148, АКПА 377797455000.

S.W.I.F.T.: EUBK BY2X. Тэлекс: 252086 EURO BY.

Рэгістрацыйны нумар у Адзіным дзяржаўным рэгістры № 807000148.

## Гісторыя 
Першапачаткова створаны ў 2008 годзе як прыватнае ўнітарнае прадпрыемства ў складзе ААТ «Гандлёвы дом „Ждановічы“». 9 верасня 2009 года зарэгістраваны пастановай Нацыянальнага банка Рэспублікі Беларусь № 150 як закрытае акцыянернае таварыства «Еўрабанк».

24 мая 2013 года 99,9995 % акцый «Еўрабанка» былі перададзены за  еўра АТ «Euroset Holding S.A.» (Швейцарыя), канчатковы бенефіцыяр — літоўскі прадпрымальнік Andrus Urbonas.

13 жніўня 2015 года Агульны сход акцыянераў ухваліў Рашэнне закрыць банк. 6 жніўня 2015 года была адклікана банкаўская ліцэнзія. 20 ліпеня 2021 года праўленне Нацыянальнага банка Беларусі зацвердзіла Пастанову № 208 аб выключэнні «Еўрабанка» з Адзінага дзяржаўнага рэгістра юрыдычных асоб і індывідуальных прадпрымальнікаў.

## Крыніцы 
## Спасылкі 
* Афіцыйны сайт 

Катэгорыя:Былыя банкі Беларусі
Катэгорыя:Зніклі ў 2015 годзе
Норд Еўрапеан Банк

**Закрытае акцыянернае таварыства «Норд Еўрапеан Банк»** (ЗАТ «Н.Е.Б. Банк») — былы камерцыйны банк у Рэспубліцы Беларусь. Банк працаваў, у асноўным, з юрыдычнымі асобамі. Рэгіянальная сетка адсутнічала. Меўся галаўны офіс у г.Мінску.

## Гісторыя 
Створаны ў кастрычніку 2009 года пад назвай **ЗАТ «Онербанк»**,  як банк са 100% замежным (іранскім) капіталам. У жніўні 2010 года ў дачыненні да Онербанк былі ўведзеныя аднабаковыя санкцыі Міністэрства фінансаў ЗША па прычыне таго, што банк кантралюецца іранскімі банкаўскімі структурамі.

У студзені 2013 года ў выніку чатырох здзелак было прададзена 15 млн. акцый ЗАТ «Онербанк» (100% акцыянернага капіталу) за 5,1 млн. EUR. У банка цалкам змяніліся ўласнікі. Трыо іранскіх банкаў (Bank Refah Kargaran, Bank Saderat Iran, Bank Toseeh Saderat Iran / Export Development Bank of Iran) прадалі свае долі рэзідэнту Германіі Х.М.Танха (пасля здзелкі ён стаў уладальнікам 94% акцый банка) і беларускаму ПГУП "Іст Трэйд кампаніі "(6% акцый).

У сувязі са зменамі, якія адбыліся ў структуры ўласнікаў, і па рашэнні новых акцыянераў, ЗАТ «Онербанк» перайменавана ў закрытае акцыянернае таварыства "Норд Еўрапеан Банк" (скарочаная - ЗАТ "Н.Е.Б. Банк").

### Ліквідацыя 
15 верасня 2016 года ў сувязі са зменай умоў фінансавага рынку акцыянеры банка прынялі рашэнне аб ліквідацыі Банка. 

27 верасня 2016 года ў Нацыянальны банк Рэспублікі Беларусь прадаставіў згоду на ліквідацыю закрытага акцыянернага таварыства «Норд Еўрапеан Банк». Адначасова ў адпаведнасці з заканадаўствам Рэспублікі Беларусь у ЗАТ «Н.Е.Б. Банк» адклікана спецыяльны дазвол (ліцэнзія) на ажыццяўленне банкаўскай дзейнасці.

Катэгорыя:Былыя банкі Беларусі
Сяргей Леанідавіч Цігіпка

**Сярге́й Леані́давіч Цігі́пка** (; нар. , в. Драганешці Лазоўскага раёна Малдаўскай ССР, цяпер Сінжэрейскі раён Малдовы) — украінскі палітык ды дзяржаўны дзеяч. Кандыдат у прэзідэнты Украіны ў 2010 годзе. Старшыня партыі Моцная Украіна.

## Спасылкі 
* Афіцыйны сайт Сяргея Леанідавіча Цігіпка 
* 
* Канал Цігіпка на Яндэксе
* 
* 

Катэгорыя:Выпускнікі ДМетІ
Катэгорыя:Народныя дэпутаты Вярхоўнай Рады Украіны III склікання
Катэгорыя:Народныя дэпутаты Вярхоўнай Рады Украіны IV склікання
Катэгорыя:Кандыдаты ў прэзідэнты Украіны
Катэгорыя:Кавалеры ордэна УПЦ прападобнага Нестара Летапісца
Катэгорыя:Члены Партыі рэгіёнаў Украіны
Катэгорыя:Старшыні Нацыянальнага банка Украіны
Катэгорыя:Мільярдэры Украіны
Катэгорыя:Члены СНБА Украіны
Летапіс Красінскага

**Летапіс Красінскага** — адзін з беларуска-літоўскіх летапісаў.

Упершыню надрукаваны ў 1893 годзе, пазней перавыдаваўся, у прыватнасці, у 35-м томе ПСРЛ. Варыянт «Хронікі Вялікага княства Літоўскага і Жамойцкага», аднак у параўнанні з іншымі летапісамі (напрыклад, Рачынскага) прапушчаны значны фрагмент — пасля паведамлення пра ўкняжанне Трайдзеня летапісец пераходзіць адразу да надання ўдзелаў сынам Гедзіміна.

Складаў частку рукапіснага зборніка, які знаходзіўся ў бібліятэцы Красінскіх (№ 408) і загінуў падчас Другой сусветнай вайны ў пажары 1944 года. У тым самым зборніку змяшчаліся «Сказанне пра Сівілу-прарочыцу» і «Кніга пра Таўдала». Страта рукапісу ўскладняе яго датыроўку, але звесткі, пададзеныя ў публікацыях тэкстаў са зборніка, паказваюць імаверней на другую палову XVI ст.

## Літаратура 
* *Улащик Н. Н.* Введение в изучение белорусско-литовского летописания. — M.: «Наука», 1985.

## Спасылкі 
* Тэкст летапісу па ПСРЛ

Красінскага летапіс
Сігізмунд Тасканскі

**Эрцгерцаг Сігізмунд Аўстрыйскі, вялікі князь Тасканскі** (**Сігізмунд Ота Марыя Ёзэф Готфрыд Генрых Эрык Леапольд Фердынанд фон Габсбург-Латрынген**) () — прадстаўнік дому Габсбургаў, тытулярны манарх Вялікага Княства Тасканскага, вялікі магістр ардэнаў св. Язэпа і св. Стэфана.

Тасканскі вялікакняскі дом узначаліў у 1993 годзе, калі ягоны бацька, Леапольд Франц, выракся пасаду на карысць сына. Прычынаю для вырачэння стаў развод і другі шлюб эрцгерцага Леапольда, несумяшчальны са статусам главы каталіцкага ордэну св. Стэфана, які прыналежыць тасканскім вялікім князям.

Эрцгерцаг Сігізмунд жанаты з Элісай Эдманстоўн, дачкой сёмага баранэта Эдманстоўна, мае двух сыноў і дачку.

## Спасылкі 
* Афіцыйны сайт тасканскага вялікакняскага дома

Катэгорыя:Габсбургі
Святар

**Свята́р** — сан другой (сярэдняй) ступені святарства «прэсвітар» у праваслаўнай, каталіцкай і старажытна-ўсходніх цэрквах. Паводле навукі тэалогія (дагматыка) адносіцца да агульнай назвы ўсіх трох ступеняў святарства: дыякан, прэсвітар і епіскап.

Паводле царкоўнай дагматыкі, святар мае дар божы Святога Духа, які дае яму магчымасць здзяйсняць царкоўныя Таінствы (Сакраманты), апроч Таінства Святарства, усе царкоўныя службы і даваць вернікам божае блаславенне. Пасвячае ў святары епіскап. У праваслаўнай царкве, дзе гэтае паняцце найбольш пашыраны, святара таксама называюць **іерэй**, **прэсвітар**; «поп» (апошняе слова ва ўсходніх славян з ХІХ ст. набыло зняважлівае адценне, у паўднёвых славян і цяпер ужываецца ў асноўным сэнсе). Праваслаўны святар павінен быць абавязкова жанаты ці прыняць манаства (святар-манах называецца «**іераманах**»). Старшы святар, звычайна кіраўнік ніжэйшай царкоўнай акругі — благачыння ці настаяцель сабора мае ганаровае званне, якое існуе як узнагарода: **протаіерэй**, **протапрэсвітар**, «пратапоп» (у манастве ігумен, архімандрыт). Для абазначэння каталіцкага святара ў Польшчы, Беларусі, Украіне, Літве выкарыстоўваецца тэрмін «ксёндз», які паходзіць ад польскага «ksiądz».

Рэлігіяй, якая не мае святароў, з'яўляецца Вера Бахаі. Кожны яе вернік мае права на асабістую інтэрпрэтацыю рэлігійных дагматаў.

## Гл. таксама 
* Духавенства

## Літаратура 
* Святар. 

Катэгорыя:Хрысціянства
Святаслаў Іванавіч

**Святаслаў Іванавіч** (? — ) — князь смаленскі (1358—1386).

Сын смаленскага князя Івана Аляксандравіча.

Праводзіў палітыку захавання незалежнасці Смаленскае княства, вымушаны быў лавіраваць паміж Масквой і Вільняй. Спрабаваў вярнуць захопленыя вялікім князем Альгердам паволжскія землі (паход 1358 года на Белую), у выніку страціў Мсціслаў з Пасожжам (1359) і прымушаны падпарадкаваць сваю дзейнасць інтарэсам Вялікага Княства Літоўскага. Войска Святаслава ў 1368 і 1370 гадах брала ўдзел у паходах Альгерда на Маскву. За парушэнне дагавора з Масквой у 1368 года смаленскі князь адлучаны кіеўскім мітрапалітам Алексіем ад царквы, што пацвердзіў у 1370 годзе канстанцінопальскі патрыярх Дыянісій I. У 1375 годзе Святаслаў заключыў саюзны дагавор з Масквой і браў удзел у паходзе супраць Вялікага княства Цвярскога. Вынікам гэтага было спусташэнне Альгердам у 1376 годзе смаленскіх зямель.

У пачатку 1380-х гадоў Святаслаў каардынаваў сваю знешнюю палітыку з полацкім князем Андрэем Альгердавічам. У 1386 годзе разам з ім пачаў барацьбу супраць Вільні і спрабаваў вярнуць захопленыя паўночна-заходнія воласці Смаленскага княства. Пасля няўдалай аблогі Віцебска і Оршы спрабаваў узяць Мсціслаў. Пад сценамі Мсціслава 29 красавіка 1386 года адбылася бітва з падыйшоўшым вялікалітоўскі войскам, у якой Святаслаў загінуў.

Жонка Святаслава -- "княгіня Святаслаўля", паводле Хронікі Быхаўца, жыла яшчэ вераснем 1386 года ў Смаленску.

## Крыніцы 
## Літаратура 
* 

Катэгорыя:Рурыкавічы
Катэгорыя:Князі смаленскія
Беларускі Банк Малога Бізнесу

**Закрытае акцыянернае таварыства «Беларускі Банк Малога Бізнесу»** — былы камерцыйны банк у Рэспубліцы Беларусь. Спецыялізацыя — мікракрэдытаванне малога бізнесу.

## Дзейнасць 
Банк аказваў банкаўскія паслугі індывідуальным прадпрымальнікам, дробным і сярэднім прадпрыемствам і іх уладальнікам. Меў аддзяленні ў Барысаве, Брэсце, Віцебску, Гродна, Лідзе, Магілёве і Мінску.

## Рэквізіты 
Юрыдычны адрас: Мінск, вул. Сурганава, 28.

S.W.I.F.T. BBSB BY2X; БІК 153001840; УНП 807000201; АКПА 378219965000.

Тэлекс: 252075 BBSB BY.

## Былыя акцыянеры 
Еўрапейскі банк рэканструкцыі і развіцця (21,67 % акцый), Міжнародная фінансавая карпарацыя (21,67 %),  (Нідэрланды, 21,67 %), KfW (Германія, 12,98 %), Swedfund (Швецыя, 11,64 %), ЗАТ «Банк ББМБ» (Беларусь, 4,48 %), ShoreCap International (ЗША, 4,07 %), ShoreBank International (ЗША, 1,82 %).

## Гісторыя 
Дагавор пра стварэнне ЗАТ «Беларускі банк малога бізнесу» быў падпісаны 12 снежня 2007 года ў Мінску з удзелам усіх арганізацый-заснавальніц. Зарэгістраваны пастановай Нацыянальнага банка Беларусі № 119 ад 28 жніўня 2008 года. Урачыстае адкрыццё банка адбылося ў кастрычніку 2008 года.

### Ліквідацыя 
У кастрычніку 2013 года буйны ўсходнееўрапейскі фінансавы холдынг Getin Holding набыў  акцый банка (95,5 % статутнага фонду). Сума пагаднення склала  тыс. еўра.

З 1 верасня 2014 года ЗАТ «Банк ББМБ» быў аб’яднаны з ЗАТ «Ідэя Банк», які таксама належыць Getin Holding.

## Спасылкі 
* Афіцыйная старонка

Катэгорыя:Былыя банкі Беларусі
Станіслаў Сяргеевіч Агурцоў

**Станісла́ў Сярге́евіч Агурцо́ў** — беларускі палітык і дыпламат.

## Біяграфія 
Нядоўга быў намеснікам міністра замежных спраў Рэспублікі Беларусь — прызначаны на гэтую пасаду быў 14 сакавіка 1994 года, але ўжо 29 верасня 1994 года прызначаны Надзвычайным і Паўнамоцным Паслом Рэспублікі Беларусь у Швейцарскай Канфедэрацыі і Пастаянным прадстаўнікам Рэспублікі Беларусь пры міжнародных арганізацыях у Жэневе. Вызвалены з гэтай пасады 9 ліпеня 1998 года.

Са студзеня 2005 года — Ганаровы консул Рэспублікі Кіпр у Рэспубліцы Беларусь.

## Узнагароды 
Узнагароджаны Ганаровай граматай Савету Міністраў (13 сакавіка 1998).

## Літаратура 
*  Постановление Совета Министров Республики Беларусь от 14 марта 1994 г. №144 «Об освобождении А. Н. Сычева от обязанностей заместителя Министра иностранных дел и назначении С. С. Огурцова заместителем Министра иностранных дел» 
*  Указ Президента Республики Беларусь от 29 сентября 1994 г. №130 «О назначении С. С. Огурцова Чрезвычайным и Полномочным Послом Республики Беларусь в Швейцарской Конфедерации и Постоянным представителем Республики Беларусь при международных организациях в Женеве» 
*  Указ Президента Республики Беларусь от 9 июля 1998 г. №357 «Об освобождении С. С. Огурцова от должности Чрезвычайного и Полномочного Посла Республики Беларусь в Швейцарской Конфедерации и Постоянного представителя Республики Беларусь при международных организациях в г. Женеве» 
*  Постановление Совета Министров Республики Беларусь от 13 марта 1998 г. №412 «О награждении С. С. Огурцова Почетной грамотой Совета Министров Республики Беларусь» 

Катэгорыя:Асобы
Катэгорыя:Дыпламаты Беларусі
Катэгорыя:Выпускнікі МДІМА
Катэгорыя:Намеснікі міністра замежных спраў Рэспублікі Беларусь
Катэгорыя:Узнагароджаныя Ганаровай граматай Савета Міністраў Рэспублікі Беларусь
Катэгорыя:Паслы Беларусі ў Швейцарыі
Іван Іванавіч Антановіч

**Іва́н Іва́навіч Антано́віч** (нар. , в. Дамашы, Навагрудскае ваяводства, Польская Рэспубліка) — беларускі і расійскі палітык, дыпламат, доктар філасофскіх навук (1973), прафесар (1977). Заслужаны дзеяч навукі Рэспублікі Беларусь (1996).

## Біяграфія 
Нарадзіўся 3 красавіка 1937 года ў вёсцы Дамашы Навагрудскага ваяводства (цяпер — Ляхавіцкі раён Брэстскай вобласці).

У 1960 годзе скончыў Мінскі педагагічны інстытут замежных моў.
* Ён абураўся на тых гісторыкаў, якія спрабуюць узвялічваць «літоўска-польскі» перыяд у гісторыі Беларусі і ачарняюць «руска-імперскі». "Беларуская дзяржаўнасць сфармавалася ва ўлонні рускай дзяржаўнай традыцыі, нацыянальная рэлігія беларусаў — праваслаўе, прынятае ў часы Кіеўскай Русі, «дзяржавы-прамаці».

Катэгорыя:Нарадзіліся ў Ляхавіцкім раёне
Катэгорыя:Дыпламаты Беларусі
Катэгорыя:Члены Рэспубліканскай партыі працы і справядлівасці
Катэгорыя:Міністры замежных спраў Рэспублікі Беларусь
Катэгорыя:Дэпутаты Вярхоўнага Савета БССР 10-га склікання
Катэгорыя:Намеснікі міністра замежных спраў Рэспублікі Беларусь
Алег Вячаслававіч Ермаловіч

**Але́г Вячасла́вавіч Ермаловіч** (нар. , в. Даманава, , Брэсцкая вобласць, БССР) — беларускі дыпламат.

3 верасня 1999 года атрымаў пасаду Надзвычайнага і Паўнамочнага Пасла Рэспублікі Беларусь у Шведскім Каралеўстве, 1 сакавіка 2000 года стаў таксама паслом у Даніі i Нарвегіі па сумяшчальніцтве. З гэтых пасадаў быў адстаўлены 26 ліпеня 2004 года.

14 жніўня 2008 года прызначаны быў паслом у Сірыйскай Арабскай Рэспубліцы. 4 лютага 2011 года быў прызначаны Надзвычайным і Паўнамоцным Паслом Рэспублікі Беларусь у Іарданскім Хашыміцкім Каралеўстве і Ліванскай Рэспубліцы па сумяшчальніцтве. 4 красавіка 2014 года быў адстаўлены ад пасад пасла ў Сірыі, Іарданіі і Ліване.

## Спасылкі 
* Профіль на сайце выпускнікоў МДІМА
* Профіль на сайце Прэс-Дасье

Катэгорыя:Дыпламаты Беларусі